钦定古今图书集成/明伦汇编/官常典/第480卷 > 徐远
## 钦定古今图书集成/明伦汇编/官常典/第480卷 > 徐远

按《北齐书》本传：“远字彦遐，广宁石门人也。其先出自
广平，曾祖定，为云中军将、平朔戍主，因家于朔。远少
习吏事，郡辟功曹，未几，与太守率户赴义旗，署防城
都督，除瘿陶县令。高祖以远闲习书计，命为丞相骑
兵参军事，常征伐，克济军务，深为高祖所知。累历钜
鹿、陈留二郡太守。天保初，为御史所劾，遇赦免，沉废”
二年。显祖以远勋旧，将用为领军府长史，累迁东徐
州刺史，入为大中大夫。河清初，加卫将军。二年，除使
持节、都督东楚州诸军事、东楚州刺史。天统二年，授
仪同三司、卫尉。四年，加开府、右光禄大夫。武平初，卒。
远为治慕宽和，有恩惠。至东楚，其年冬，邑郭大火，城
民亡产业，远躬自赴救，对之流涕，仍为经营，皆得安
立。子“世荣。”